Predmetom zákazky je dodanie 9 ks rovnakých automobilov. Z dôvodu zachovania záruky a jednoznačnosti zodpovednosti za prípadné nedostatky kompletného vozidla vrátane doplnkov (Príprava na montáž rádiostanice, Set polepov na automobil (označenie príslušnosti vozidla k Policajnému zboru SR, Svetelné a zvukové výstražné zariadenie s určením pre Políciu SR - zostava 1, Svetelné a zvukové výstražné zariadenie pre skrytú montáž s určením pre Políciu SR - zostava 2) verejný obstarávateľ nedelí predmet zákazky na časti.

Nerozdelením predmetu zákazky na časti nedochádza k neodôvodnenému spájaniu nesúvisiacich plnení a teda nedochádza k bezdôvodnému obmedzeniu prístupu hospodárskych subjektov.

Zároveň medzi automobilom a doplnkami existuje technická podmienenosť plnení. Tzn., že v prípade rozdelenia predmetu zákazky na časti nie je možné tieto plnenia oceniť a verejné obstarávanie realizovať paralelne.